Blackie Swart - M U S I E K H U I S | Suid Afrikaanse Sangers
Blackie Swart | Suid Afrikaanse Kunstenaars
Blackie Swart is ‘n Afrikaanse liedjieskrywer en sanger. Van sy treffers sluit in Liewe Lulu, Laat hy val waar hy wil, Pers Kombers, Jy Kielie my en Is daar Nog Wyn.
Blackie Swart - Liewe Lulu
Buffelsfontein Blackie Swart
My Storie DVD -- 2009
Georgy Porgie -- 2009
Suid van die Limpopo -- 2008
Anderkant Die Blou Berge “LIVE” DVD -- 2008
Anderkant Die Blou Berge CD -- 2007
Die Blou Mensies -- 2006
LIVE at Boma Barnyard DVD -- 2006
Kerkstraat -- 2006
40 Grootste Treffers -- 2005
Se Pasella Pakkie Vol 2
So Ry Die Boere
Pers Kombers -- 2003
Ching Chong Chow -- 2000
Lulu trek wes
Lekker Langarm-Sokkie -- 1999
Laat Waai -- 1999
Liewe Lulu -- 1998
Daar’s Lewe na vyf -- 1997
Die gewilde liedjieskrywer-sanger en kitaarkoning Blackie Swart vier twintig roemryke jare in die musiekbedryf met ‘n spesiale kuier-album: Gemaak om te dans.
Op sy kerfstok is, naas ‘n aantal Hooked-on-guitar- en boeremusiek-albums, vyftien vokale uitreikings. Op sy sestiende, Gemaak om te dans, word twintig kookwatersnitte ingesluit.
Alles het met die reuse-treffer Liewe Lulu begin.
Daarmee saam talle goue, multi-goue en platinum-toekennings – onder meer vir die CD’s Liewe Lulu, Lulu trek Wes, Anna, Pers Kombers, Jy kielie my, Kerkstraat en die DVD Live @ The Barnyard. Saam met Blackie se instrumentale albums is reeds oor die 600 000 CD’s verkoop.
Dié vieringversameling bevat oorspronklike opnames, hermengweergawes, nuwe opnames – én nóg treffers – met die toonvenstersnit Hello my mater. “Dit is geskryf vir my vriende: dié wat agtergebly het, dié wat aanbeweeg het, dié wat nie meer met ons is nie, en dié wat vêr is – en na wie ek baie verlang,” sê Blackie.
Blackie se energieke glimlagmusiek is nog altyd gemaak om op te dans.
Dié veelsydige kunstenaar het egter ‘n ernstiger kant ook, soos boeiend en nostalgies verwoord in sy komposisies Los jou spore, Dis winter, Kerkstraat en, veral, In Afrika. “Dit is een van my beste gedigte en ek wil dit graag met luisteraars deel. Dalk is dit my laaste sê. Dit is my ode aan die kontinent waar ons woon.”
Blackie skryf eerlik en onopgesmuk. Sy musiek en lirieke is ménsgerig; oor die land en sy plekke en sy mense: gegeur met humor en stuitigheid en geslyp met mooi sentiment en hartsnaar-emosie.
Tussen die vrolike snitte hierop is Armgat, Pappot, Windgat bakkie, Sit af jou foon, Is daar nog wyn? en, natuurlik Laat hy val (waar hy wil)!
En moenie van die Langpadkeurspel met Visvang, Gysie, Stupid liedjie en Toe word ons dors vergeet nie! Voeg daarby die snitte Saam met die wind, Daar’s lewe na vyf en Rembrandt van Rijn en Blackie bied sy bewonderaars sy beste.
Al hierdie snitte word gepas afgerond met die heildronklied: Lig jou glas.